กำไรบจ.หนุนหุ้นทะยาน
บจ.เปิดกำไรไตรมาส 3 ไม่น่าเกลียด หลายบริษัทมีกำไรพิเศษหนุน ดันหุ้นทะลุ 1,000 จุดสบาย บล.ไทยพาณิชย์ เผยชื่อบริษัทผลงานเด่น แนะซื้อ 6 ตัวดี ราคายังไม่ขยับ
10 ส.ค. 2554

บจ.เปิดกำไรไตรมาส 3 ไม่น่าเกลียด หลายบริษัทมีกำไรพิเศษหนุน ดันหุ้นทะลุ 1,000 จุดสบาย บล.ไทยพาณิชย์ เผยชื่อบริษัทผลงานเด่น แนะซื้อ 6 ตัวดี ราคายังไม่ขยับ
 




มาร์เก็ตติง เปิดเผยว่า แนวโน้มดัชนีหุ้นยังมีโอกาสปรับตัวขึ้นเหนือ 1,000 จุดได้ต่อเนื่อง จากปัจจัยเงินทุนไหลเข้า และบริษัทจดทะเบียน (บจ.) ส่วนใหญ่น่าจะมีกำไรสุทธิงวดไตรมาส 3 ปีนี้ ดีกว่าช่วงเดียวกันของปีก่อน เช่นเดียวกับธนาคารพาณิชย์โดยรวม นอกจากนี้ยังมีแนวโน้มดีต่อเนื่องในไตรมาส 4 และข้ามไปปี 2554 ด้วย 
สาเหตุที่ บจ.มีกำไรเติบโตดี เนื่องจากภาวะเศรษฐกิจขยายตัวดีตามกำลังซื้อภายในประเทศ และมูลค่าการส่งออกเพิ่มขึ้น นอกจากนี้ยังมีบริษัทหลายแห่งที่มีกำไรพิเศษจากการขายเงินลงทุน เช่น บริษัท บ้านปู (BANPU) ขายหุ้นในอินโดนีเซียมีกำไรกว่า 1 หมื่นล้านบาท บริษัท อิตาเลียนไทย ดีเวล๊อปเมนต์ (ITD) ขายหุ้นบริษัท น้ำเทิน 2 เพาเวอร์
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล บริษัทหลักทรัพย์ ไทยพาณิชย์ (SCBS) กล่าวว่า บจ.ในไตรมาส 3 จะมีกำไรสุทธิที่เพิ่มขึ้นจากช่วงเดียวกันของปีก่อนประมาณ 10-15% ส่วนกลุ่มอุตสาหกรรมที่มีแนวโน้มโดดเด่น ได้แก่ พลังงาน ค้าปลีก หลักทรัพย์ สื่อสาร บันเทิง และขนส่ง ส่วนกลุ่มที่คาดว่าจะมีผลการดำเนินงานชะลอตัว ได้แก่ อาหาร และอสังหาริมทรัพย์ 
บริษัทที่มีแนวโน้มพลิกเป็นกำไรสุทธิในไตรมาส 3 จากที่เคยขาดทุนสุทธิในไตรมาส 2 ได้แก่ บริษัท อาร์.ซี.แอล. (RCL) บริษัท เอสโซ่ (ประเทศไทย) หรือ ESSO และบริษัท ปตท.อะโรเมติกส์และการกลั่น (PTTAR)
สำหรับบริษัทที่มีแนวโน้มกำไรมากกว่า 30% จากช่วงเดียวกันของปีก่อน เช่น บริษัท แคลคอมพ์ อีเล็คโทรนิคส์ (CCET) บริษัท เวิร์คพอยท์ เอ็นเทอร์เทนเมนท์ (WORK) บล.เคจีไอ (ประเทศไทย) หรือ KGI บริษัท สมบูรณ์ แอ๊ดวานซ์ เทคโนโลยี (SAT) บริษัท สยามโกลบอลเฮ้าส์ (GLOBAL) บริษัท กรุงเทพประกันชีวิต (BLA) บริษัท โทรีเซนไทย เอเยนต์ซีส์ (TTA) บริษัท เหมราชพัฒนาที่ดิน (HEMRAJ) บริษัท ปตท.สำรวจและผลิตปิโตรเลียม (PTTEP) บริษัท เดลต้า อีเลคโทรนิคส์ (DELTA) บริษัท บ้านปู
บริษัท สตาร์ส ไมโครอิเล็กทรอนิกส์ (SMT) บริษัท อมตะ คอร์ปอเรชัน (AMATA) บริษัท ไมเนอร์ อินเตอร์เนชั่นแนล (MINT) บริษัท ศรีตรังแอโกร (STA) บริษัท โฮม โปรดักส์ เซ็นเตอร์ (HMPRO) บริษัท ไทคอน อินดัสเทรียล คอนเน็คชั่น (TICON) ห้างสรรพสินค้าโรบินสัน (ROBINS) 
นายสุกิจ กล่าวว่า กลยุทธ์การลงทุน แนะนำ “ซื้อ” หุ้นที่คาดว่าจะประกาศผลการดำเนินงานดี แต่ราคาหุ้นยังไม่สะท้อน ได้แก่ PTTEP, RCL, AMATA, MAJOR, TICON และ HMPRO